ปรับราคาน้ำมันเฉพาะกลุ่มแก๊สโซฮอล์ทุกชนิด 0.60 บาทต่อลิตร ยกเว้น E85 ปรับขึ้น 0.40 บาทต่อลิตร ส่วนดีเซลทุกชนิดปรับขึ้น 1 บาท
บริษัท ปตท. น้ำมันและการค้าปลีก จำกัด (มหาชน) และ บริษัทบางจาก คอร์ปอเรชั่น จำกัด แจ้งว่า ตั้งแต่เวลา 05.00 น. ของวันที่ 14 มิถุนนายน 2565 เป็นต้นไป ประกาศปรับราคาน้ำมันเฉพาะกลุ่มแก๊สโซฮอล์ทุกชนิด 0.60 บาทต่อลิตร ยกเว้น E85 ปรับขึ้น 0.40 บาทต่อลิตร สำหรับผลิตภัณฑ์ดีเซลทุกชนิดปรับขึ้น 1 บาท ยกเว้น Hi Premium Diesel S B7 ปรับขึ้น 1-1.50 บาท ต่อลิตร ส่งผลให้ราคาขายปลีก น้ำมันหน้าสถานีบริการในพื้นที่กรุงเทพมหานครและปริมณฑล เป็นดังนี้ น้ำมันเบนซิน ราคาอยู่ที่ 52.56 บาทต่อลิตร แก๊สโซฮอล์ 95 ราคา 45.15 บาทต่อลิตร แก๊สโซฮอล์ 91 ราคา 44.88 บาทต่อลิตร และโซฮอล์ E20 ราคา 44.04 บาทต่อลิตร แก๊สโซฮอล์ E85 ราคา 37.54 บาทต่อลิตร ส่วนราคาดีเซลไฮพรีเมียม ดีเซล B7 ราคา 46.36 -47.86 บาทต่อลิตร ไฮดีเซล B7 ไฮดีเซล S และไฮดีเซล B20 S ราคา 34.94 บาทต่อลิตร ทั้งนี้ราคาดังกล่าวยังไม่รวมภาษีบำรุงแต่ละท้องที่